Tavoitteena mielekäs elämä 2: 3000m Hipposhallit
Ti 4,5km + pakara/polv juoksu+5x80m+3x1000m/3min pal (2.59/2.53/2.48)+5x200m/200m pal+8x80m+3,5km vr
Ke 8km juosten töihin, 12km +hieronta
To 6km juosten hallille6km+pakara/polv.juoksua+5x80m+6x200m/200m pal (34-32s)+5x80m+6km loppuverr.
Pe 6km juosten töihin + 7km töistä kotiin
La 4km aamulenkki, 4km+2x1min avausvedot +3000m: 8,43.90 ja voitto! +5km vr
Su 30km
Kulunut viikko osui nappiin. Maanantaille oli merkattu lepopäivä ja se tuli ihan tarpeeseen. Edellinen viikko oli ollut tehojen puolesta kova, mutta tarpeellinen. Välillä pitää reenata itsensä kuutamolle. Ehkä siitä syystä lauantain testijuoksussa oli huono kulku.
Ikää kun tulee nousee levon merkitys entistä tärkeämmälle sijalle. Sen huomaa heti seuraavan päivän vetoharjoituksissa. Nytkin tiistaina juoksin tonneja sellaista vauhtia, mihin en ikinä enää uskonut pystyväni. Olin ajatellut, että 2.50 tonneihin ei mun koneella enää pysty. Maanantaina piikkareilla vedetyt vedot kulkivat kuitenkin kulkivat yllättävän hyvin. Toisessa vedossa jo huomasi, että kroppaan tunki maitohappoa. Seuraavaan vetoon ei ollut tarkoitus kiihdytellä, mutta se meni silti edellistä paremmin. Vetojen jälkeen tiesin 2.55 rytmin olevan mahdollista lauantain kilpailussa.
Keskiviikkona oli kaivattu hieronta. Jalkalihakset oli aika kipeänä ja hieronnasta palautuminen oli vielä kesken seuraavana päivänä. Löysäilinkin kaksisataissa, mutta silti kotiin päin verrytellessä jalat olivat raskaan tuntuiset ja kipeät. Ajattelin mielessäni ehtivätkö kroppa iskuun lauantaihin mennessä. Perjantaina juoksin tarkoituksella pari normaalia lyhyempää lenkkiä ja toivoin jalkojen palautuvan.
Lauantaiaamuna herättelin kroppaa lyhyellä aamulenkillä, mikä teki tällä kertaa hyvä. Hippokselle ajatelin hyvillä levollisilla fiiliksillä. Hain numerolapun ja verryttelin Samun kanssa ulkona. Tein pari minuutin mittaista avaavaa vetoa ja ensimmäistä kertaa tuntui siltä, että kisasta voisi tulla jotain.
Kisaan sain hyvän lähdön sisäradalta, eikä töministä ollut ollenkaan. Vaikioin trippimittarin 35 sekunnin kierroksiin eli 2.55 rytmiin. Tonnin jälkeen Väino meni ohi, mutta muutamaa kierrosta myöhemmin menin hänestä ohi. Sen jälkeen sain juosta yksin, sillä Jiristä ei tällä kertaa ollut vastusta. Vilasin taakse jossain vaiheessa ja kuuntelin Anteron väliaikoja. Olin pari sekuntia aikataulusta perässä pitkin matkaa, mutta aikaero ei kasvanut. Tiesin pystyväni viimeisellä tonnilla pieneen vauhdin parannukseen ja maalissa sain jopa hieman tuuletella. Aika 8.43.90 alle A-luokan 8.45, mitä lähdin tavoittelemaan. Parin viikon päästä olisi siis tarkoitus startata SM-halleissa Tampereella. Sitä ennen kuitenkin ensi lauantaina 2000m Jyväskylässä.
1. Miika Takala                            JyväskKU          8.43,90
2. Jiri Karjalainen                        JoensKa           8.56,60
3. Väinö Klemola                           KuopRei           9.14,29
4. Arttu Kärkiö                            KeitKu            9.16,73
5. Konsta Vilkman                          JyväskKU          9.19,50
6. Juha Järvelä                            KurikRy           9.19,67
7. Jukka Rahkonen                          PolvijU           9.23,29
8. Antti Hyttinen                          VaajKuo           9.24,26
9. Matti Kärkkäinen                        JyväskKU          9.25,46
10. Aleksi Niemelä                          JyväskKU          9.44,28
11. Samu Nerg                               JyväskKU         10.10,47
12. Jari Jaakkola                           VirtU            10.21,85